एक दिन ठाकुर का वेश धारण कर सफाई कर्मचारी को श्री बाँके बिहारी ने अपनी पारम्परिक चैकी पर खड़ा कर दिया। साथ ही उसे एक बात की शपथ भी दिलवा दी कि मंदिर के प्रांगण में चाहे कुछ भी हो रहा हो, तुम्हें चुप रहना पड़ेगा। अब मंदिर में भक्तों का आवागमन होना चालू हो गया। एक साहूकार को काफी अच्छा लाभ हुआ था, वह ठाकुर जी को धन्यवाद करने मंदिर में आया और दर्शन के समय एक बड़ी धनराशि मंदिर के प्रांगण में गिर गई। वह सेठ चला गया, तभी वहाँ एक परेशान व्यक्ति आया और भगवान से याचना करने लगा कि मुझे इतना धन दो, ताकि मेरे बच्चों की स्कूल फीस आदि की व्यवस्था हो जाए। वह निर्धन ज्यों ही ठाकुर जी को दण्डवत करने को झुका, तभी उसे सेठ की छोड़ी गई धनराशि मिल गई और वह उसे लेकर धन्यवाद करता हुआ अपने घर चला गया। यह सब घटना ठाकुर वेशधारी कर्मचारी चुपचाप खड़ा देख रहा था।